Slovenská hokejová legenda Višnovský bez servítky! Poviem to, či sa na mňa niekto urazí, alebo neurazí
Višňovským naložil hokejovému zväzu! Bývalý hokejista Ľubomír Višňovský, ktorý dlhé roky pôsobil aj v najlepšej lige sveta NHL, povedal svoj jasný názor na vynechanie hokejistov z ruskej KHL z nominácie na majstrovstvá sveta. Ak by bol on na mieste funkcionárov Slovenského zväzu ľadového hokeja, hráčov z KHL by do reprezentácie zavolal. Tvrdí, že KHL je jednou z najlepších líg sveta a preto nemá konkrétnym hráčom za zlé, že tam hrajú. Upozorňuje zároveň, že Američania tak trochu víno pijú a vodu kážu.
Na rovinu o neúčasti hráčov KHL na MS
"Poviem to, či sa na mňa niekto urazí, alebo neurazí… Ten športovec pre niečo trénoval celý život a chce hrať najlepšiu ligu. Nepodarila sa mu NHL tak išiel hrať KHL, má na to pár rokov, aby si zarobil peniaze, lebo však, my sme to robili od 5-6 rokov a nič iné robiť nevieme, dá sa povedať," uviedol v rozhovore pre istream.sk Višňovský… A teraz ich odsudzujú za to, že hrajú druhú alebo tretiu najlepšiu ligu na svete a že tam proste išli hrať. Oni nemôžu za to, že je vojna, to aj ja odsudzujem, je to kruté pre ľudí a je to v 21. storočí nemysliteľné," uviedol.
Američania kritizujú, no sami nejdú "príkladom"
Bývalý hráč NHL ďalej uviedol, že USA síce poučuje európske štáty o tom, ako naložiť so športovcami, ktorí po začiatku vojny neodišli z Ruska, no krajina sama žiadne kroky proti ruským športovcom nevykonala. V zámorskej NHL ide totižto často o hviezdy, ktorých strata by znamenala aj zníženie kvality súťaže